জ্বালাও-পোড়াও এবং হিংসা-বিদ্বেষ নয়, ভেদাভেদ ভুলে সবাইকে নিয়ে সুন্দর দেশ গড়ার ডাক দেবেন বিএনপির চেয়ারপারসন খালেদা জিয়া। আগামী ১৯ মার্চ অনুষ্ঠেয় দলের ষষ্ঠ জাতীয় কাউন্সিলের বক্তৃতায় দলটির চেয়ারপারসন এ আহ্বান জানাবেন। অতীতের ভুল-ত্র“টি থেকে শিক্ষা নিয়ে ভবিষ্যতে সবাইকে নিয়ে একসঙ্গে কাজ করার আশ্বাস থাকবে তার বক্তব্যে। ব্যাংক ঋণের সুদের হার সিঙ্গেল ডিজিটে নামিয়ে আনাসহ বিনিয়োগের সুযোগ-সুবিধা সৃষ্টি সংক্রান্ত নানা প্রতিশ্রুতি থাকবে তার বক্তৃতায়। দীর্ঘ ছয় বছর পর আয়োজিত সম্মেলনে খালেদা জিয়া ভাষণ দেবেন। দেশী ও বিদেশীরা যাতে ইতিবাচকভাবে গ্রহণ করে সেদিকটিই প্রাধান্য দিয়ে ভাষণের স্ক্রিপ্ট তৈরি হচ্ছে।